17.01.2023

לכבוד

מוסדות ומכוני מחקר

מו"פים אזוריים, וועדות חקלאיות

חוקרים, מדריכים וחקלאים

**קול קורא לתוכניות מחקר ותצפיות שדה בענף אגוזי אדמה לשנת 2023 במימון המועצה לייצור ושיווק אגוזי אדמה**

הנהלת ענף אגוזי האדמה, קוראת להגשת הצעות מחקר בתחום הענף לשנת 2023, שימומנו ע"י המועצה לשיווק אגוזי אדמה מתקציב מו"פ הנהלת ענף אגוזי אדמה.

את תוכניות המו"פ יש להגיש עד 25.02.2023 .

במהלך חודש ינואר ותחילת חודש פברואר יתקיימו סיכומי המחקרים, תצפיות השדה ועונת הגידול ב- 2022 באזורים השונים, ובעקבותיהם יתקיים ב- 6.03.2022 כנס סיכום עונה ארצי של המחקרים ודיון בוועדה המקצועית בהצעות המו"פ לשנת 2023 שיוצגו גם הן בכנס. הכנס יתקיים כמיטב המסורת בשנים האחרונות באולם הגדול במפעלי גרנות מול גן שמואל. ניפגש לארוחת בוקר ב- 8:00.

את התוכניות לרבות תוכניות של מוסדות מחקר יש להעביר בדוא"ל (מייל) לכתובתם של:  און רבינוביץ onnrab@gmail.com , ולהילה מלכה, רכזת לשכה, אגף ענפי הצומח, שה"מ, משרד החקלאות ופיתוח הכפר. Hilam@moag.gov.il.

תוכניות חדשות ומחודשות (עבודות על נושאים שכבר בוצע מחקר עליהם על ידי החוקר המגיש אך נשפטו לשנה אחת) יש להגיש על דפי השער **החדשים בלבד** המצ"ב. לאישור עבודות מו"פ נמשכות יש להגיש בדפי השער המצורפים, סיכום קצר של הממצאים, תוכנית מעודכנת להמשך העבודה והסבר במידת הצורך לשינויים בתוכנית המקורית.

מצורפים:

1. יעדי ענף אגוזי אדמה לשנת 2023
2. דפי שער **חדשים**.

###  בברכה

דר' און רבינוביץ רפרנט ארצי לאגוזי אדמה - המועצה לייצור ולשיווק אגוזי אדמה ומו"פ צפון.